**ЗАГОНЕТНА ЛИЧНОСТ**

За утврђивање и проширивање теме о занимањима људи учитељ може да користи игру пантомиме, која је омиљена међу децом. Ученици се такмиче ко ће пре да погоди занимање човека кога учитељ представља.

Игра се може организовати и тако да учитељ замисли неко занимање, а деца постављају питања. Учитељ на питања одговара са ДА или НЕ. Победник је онај ко погоди о ком је занимању реч.

Исти поступак се може применити ако учитељ на час доведе госта чије занимање деца треба да погоде. Пошто открије шта је по занимању, непозната личност се представља и прича о свом послу.

Као дидактички материјал учитељ може направити и пазле. Већа слика неке особе у униформи или док обавља посао покрије се картоном исеченим у делове. По налозима деце учитељ скида део по део. Победник је онај ко, на основу откривених детаља, први погоди којим се послом бави загонетна личност.

ЦИЉ

Утврђивање наставне теме о занимањима људи, а уз то, деца развијају говор.